CELEX: 32006R1572
Language: mt
Date: 2006-10-18 00:00:00
Title: Regolament tal-Kummissjoni (KE) Nru 1572/2006 tat- 18 ta' Ottubru 2006 li jemenda r-Regolament (KE) Nru 824/2000 li jistabbilixxi l-proċeduri għall-pussess ta' ċereali mill-aġenziji tal-intervent u li jippreskrivi l-metodi tal-analiżi sabiex jistabbilixxu l-kwalità fiċ-ċereali

17.12.2008        MT             Il-Ġurnal Uffiċjali ta’ l-Unjoni Ewropea                         559

32006R1572

20.10.2006                   IL-ĠURNAL UFFIĊJALI TA’ L-UNJONI EWROPEA                         L 290/29

                REGOLAMENT TAL-KUMMISSJONI (KE) Nru 1572/2006

                                      tat-18 ta' Ottubru 2006

li jemenda r-Regolament (KE) Nru 824/2000 li jistabbilixxi l-proċeduri għall-pussess ta’
ċereali mill-aġenziji tal-intervent u li jippreskrivi l-metodi tal-analiżi sabiex jistabbilixxu
                                     l-kwalità fiċ-ċereali

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KE) Nru 1784/2003 tad-29 ta’ Settembru 2003
dwar l-organizzazzjoni komuni tas-suq fiċ-ċereali1, u b’mod partikolari l-Artikolu 6 u t-tieni
paragrafu tal-Artikolu 24(2) tiegħu,

Billi:

(1)      Il-kundizzjonijiet li taħthom iċ-ċereali jiġu offruti lil u jittieħdu f’idejn l-aġenziji tal-
         intervent għandhom ikunu uniformi kemm jista’ jkun fil-Komunità kollha sabiex tkun
         evitata kwalunkwe diskriminazzjoni bejn il-produtturi. Ir-Regolament tal-
         Kummissjoni (KE) Nru 824/20002 ma jispeċifikax b’mod espliċitu d-data tal-għeluq
         għall-pussess taċ-ċereali offruti f’intervent. Din id-data tal-għeluq għandha tiġi
         speċifikata sabiex tiġi evitata kull ambigwità.

(2)      Iċ-ċereali mhux ta’ kwalità adegwata għall-użu jew għall-ħażna m’għandhomx jiġu
         aċċettati f’intervent. Għal dan il-għan, għandha tiġi kkunsidrata s-sitwazzjoni l-ġdida
         rigward intervent, b’mod partikolari l-ħażna fit-tul ta’ ċerti ċereali u l-effetti tagħha
         fuq il-kwalità tal-prodott.

(3)      Għalhekk, sabiex il-prodotti ta’ intervent ikunu protetti kontra deterjorazzjoni u sabiex
         tinżamm l-adattabbiltà tagħhom għall-użu sussegwenti, il-kriterji tal-kwalità għall-
         qamħirrum stabbiliti fl-Anness I għar-Regolament (KE) Nru 824/2000 għandhom jiġu
         mtejba. Għal dan il-għan, il-kontenut massimu ta’ ndewwa u l-perċentwal massimu ta’
         ħbub miksura u ħbub li ssaħħnu wisq matul it-tnixxif għandu jitnaqqas. Meta wieħed
         jikkunsidra s-similaritajiet agronomiċi tas-sorgu u l-qamħirrum, u biex ikun hemm

1
         ĠU L 270, 21.10.2003, p. 78. Regolament kif emendat l-aħħar bir-Regolament tal-
         Kummissjoni (KE) Nru 1154/2005 (ĠU L 187, 19.7.2005, p. 11).
2
         ĠU L 100, 20.4.2000, p. 31. Regolament kif emendat l-aħħar bir-Regolament (KE) Nru 1068/2005
         (ĠU L 174, 7.7.2005, p. 65).
 ---pagebreak--- 560             MT             Il-Ġurnal Uffiċjali ta’ l-Unjoni Ewropea                   17.12.2008

       konsistenza, għandhom jiġu stabbiliti l-istess miżuri għas-sorgu. Barra minn hekk,
       minħabba konsistenza maċ-ċereali l-oħra li huma eliġibbli għas-sistema tal-intervent,
       għandu jiġi stipulat kriterju speċifiku minimu ġdid tal-użin għall-qamħirrum.

(4)    Il-livell taż-żidiet u tat-tnaqqis fil-prezz li japplikaw għall-qamħirrum u s-sorgu
       stabbiliti fit-Tabelli I, II u III tal-Anness II għar-Regolament (KE) Nru 824/2000
       għandhom ukoll jiġu emendati kif xieraq.

(5)    Għandhom jingħataw dettalji tal-informazzjoni li l-Istati Membri jeħtiġilhom
       jikkomunikaw lill-Kummissjoni biex ikun jista’ jsir rapport statistiku kull ġimagħtejn
       dwar l-istat tal-istokkijiet ta’ intervent.

(6)    Għal dan il-għan, għandha tinkiseb informazzjoni speċifika u din għandha tiġi elenkata
       abbażi ta' standard reġjonali, fl-interessi ta’ ġestjoni tajba tas-sistema tal-intervent taċ-
       ċereali. Għal dan il-għan, għandhom jintużaw il-livelli reġjonali stipulati fir-
       Regolament tal-Kunsill (KEE) Nru 837/90 tas-26 ta’ Marzu 1990 dwar informazzjoni
       tal-istatistika li għandha tiġi pprovduta mill-Istati Membri dwar produzzjoni ta’
       ċereali3, u l-Istati Membri huma mitluba jikkomunikaw din l-informazzjoni lill-
       Kummissjoni.

(7)    Fl-interessi ta’ ġestjoni tajba tas-sistema, l-informazzjoni meħtieġa mill-Kummissjoni
       għandha tintbagħat b’mezzi elettroniċi.

(8)    Ir-Regolament (KE) Nru 824/2000 għandu, għaldaqstant, ikun emendat kif jixraq.

(9)    L-emendi previsti f’dan ir-Regolament għandhom japplikaw għaċ-ċereali offruti fl-
       intervent mill-1 ta’ Novembru 2006. Għalhekk, dan ir-Regolament għandu jidħol fis-
       seħħ fid-data tal-pubblikazzjoni tiegħu f' Il-Ġurnal Uffiċjali tal-Unjoni Ewropea.

(10)   Il-miżuri previsti f’dan ir-Regolament huma skont l-opinjoni tal-Kumitat ta’ Ġestjoni
       għaċ-Ċereali,

ADOTTAT DAN IR-REGOLAMENT:

                                            Artikolu 1

Ir-Regolament (KE) Nru 824/2000 qed jiġi emendat kif ġej:

1)     Fl-Artikolu 3, il-punt 3.9 jinbidel b’dan li ġej:

       “3.9 il-metodu standard biex jiġi ddeterminat l-piż speċifiku għandu jkun konformi
       mal-ISO 7971/2:1995; għall-qamħirrum għandhom jintużaw il-metodi tradizzjonali. ”

2)      Fl-Artikolu 5, għandu jiżdied il-paragrafu 6 li ġej:

        “6.   L-aħħar pussess għandu jsir sa mhux aktar tard mit-tieni xahar wara dak tal-
              kunsinna finali msemmija fit-tielet subparagrafu tal-Artikolu 4(3), u fi

3
       ĠU L 88, 3.4.1990, p. 1. Regolament kif emendat l-aħħar bir-Regolament (KE) Nru 1882/2003 tal-
       Parlament Ewropew u tal-Kunsill (ĠU L 284, 31.10.2003, p. 1).
 ---pagebreak--- 17.12.2008      MT              Il-Ġurnal Uffiċjali ta’ l-Unjoni Ewropea                        561

               kwalunkwe każ mhux aktar tard mill-31 ta’ Lulju fi Spanja, il-Greċja, l-Italja u
               l-Portugall u sal-31 ta’ Awwissu fl-Istati Membri l-oħra.”

3)       Fl-Artikolu 9, il-punti (a) u (b) jinbidlu b’dan li ġej:

         “(a) fejn il-kontenut ta’ ndewwa taċ-ċereali offruti għall-intervent ikun inqas minn
              13% għall-qamħirrum u s-sorgu u minn 14% għaċ-ċereali l-oħra, iż-żidiet fil-
              prezzijiet li għandhom jiġu applikati huma dawk elenkati fit-Tabella I tal-
              Anness VII. Fejn il-kontenut ta’ ndewwa ta’ dawn iċ-ċereali offruti għall-
              intervent ikun ogħla minn 13% u 14% rispettivament, it-tnaqqis fil-prezzijiet li
              għandhom jiġu applikati huma dawk elenkati fit-Tabella II tal-Anness VII;

         (b)   fejn il-piż speċifiku taċ-ċereali offruti għall-intervent ikun differenti mill-
               proporzjon ta’ piż/volum ta’ 76 kg/hl għall-qamħ komuni, 71 kg/hl għall-
               qamħirrum u 64 kg/hl għax-xgħir, it-tnaqqisiet fil-prezz li għandhom jiġu
               applikati huma dawk elenkati fit-Tabella III tal-Anness VII.”

4)       Għandu jiddaħħal l-Artikolu 11a li ġej:

                                           “Artikolu 11a

         Kull Stat Membru għandu jibgħat b’mezzi elettroniċi, għal kull ċereali elenkat fl-
         Artikolu 5(1) tar-Regolament (KE) Nru 1784/2003:

         (a)   informazzjoni dwar l-istat tal-istokkijiet ta’ intervent sal-12.00 (ħin ta’
               Brussell) kull nhar ta’ Erbgħa, partikolarment dwar:

               (i)    il-kwantitajiet offruti fl-intervent matul il-ġimgħa preċedenti, skont l-
                      Artikolu 2 ta’ dan ir-Regolament;

               (ii)   il-kwantitajiet offruti, fejn l-offerta tiġi rtirata mill-offerent wara l-bidu
                      tal-perjodu tal-intervent;

               (iii) il-kwantitajiet totali offruti għall-intervent wara l-bidu tal-perjodu tal-
                     intervent, netti tal-kwantitajiet imsemmija fil-punt (ii);

               (iv) il-kwantità totali meħuda mill-bidu tal-perjodu tal-intervent, skont l-
                    Artikolu 5 ta’ dan ir-Regolament.

         (b)   il-kwantitajiet offruti fl-intervent skont l-Artikolu 2(2) tar-Regolament tal-
               Kummissjoni (KEE) Nru 2131/93(*) fil-jum tal-Erbgħa wara l-pubblikazzjoni
               tas-sejħa għall-offerti;

         (c)   il-kwantitajiet intiżi għad-distribuzzjoni b’xejn lill-persuni l-aktar fil-bżonn fil-
               Komunità skont ir-Regolament tal-Kunsill (KEE) Nru 3730/87(**) fil-jum tal-
               Erbgħa wara d-data li fiha l-Istat Membru jkun iddefinixxa l-lottijiet
               konċernati;

         (d)   ir-riżultati medji tal-piż speċifiku, tal-kontenut ta’ ndewwa, tal-perċentwal ta’
               ħbub miksura u tal-kontenut ta’ proteina rreġistrati għal-lottijiet ta’ ċereali
               meħudin, skont ir-reġjun stabbilit fl-Anness III għar-Regolament tal-
 ---pagebreak--- 562             MT              Il-Ġurnal Uffiċjali ta’ l-Unjoni Ewropea              17.12.2008

              Kunsill (KEE) Nru 837/90(***), sa tmiem ix-xahar ta’ wara d-data tal-għeluq
              tat-teħid f’pussess imsemmija fl-Artikolu 5(6) ta’ dan ir-Regolament.
        _________________________________
        (*)   ĠU L 191, 31.7.1993, p. 76.
        (**) ĠU L 352, 15.12.1987, p. 1.
        (***) ĠU L 88, 3.4.1990, p. 1.”

5)      L-Annessi I u VII qed ikunu b’dan il-mezz emendati skont l-Anness għal dan ir-
        Regolament.

                                             Artikolu 2

Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal
Uffiċjali tal-Unjoni Ewropea.

Dan għandu japplika mill-1 ta’ Novembru 2006.

Dan ir-Regolament jorbot fl-intier tiegħu u japplika direttament fl-Istati Membri kollha.

Magħmul fi Brussell, 18 ta' Ottubru 2006.

                                                Għall-Kummissjoni
                                                Mariann FISCHER BOEL
                                                Membru tal-Kummissjoni
 ---pagebreak--- 17.12.2008       MT              Il-Ġurnal Uffiċjali ta’ l-Unjoni Ewropea                     563

                                               ANNESS

L-Annessi I u VII qegħdin jiġu b’dan emendati kif ġej:

1)       L-Anness I jinbidel b’dan li ġej:

                                             “ANNESS I

                                  Qamħ            Qamħ          Xgħir       Qamħirr   Sorgu
                                  durum          komuni                       um

A. Kontenut massimu ta’           14.5%           14.5%         14.5%       13.5%     13.5%
ndewwa

B. Perċentwal massimu ta'          12%             12%           12%         12%      12%
materjal li mhuwiex ċereali
ta’ bażi ta’ kwalità perfetta:

1. Ħbub miksurin                    6%              5%           5%           5%       5%

2. Impuritajiet li                  5%              7%           12%          5%       5%
jikkonsistu fi ħbub (għajr
kif indikat fi 3)

        li minnhom:

(a) ħbub mixruba                                                              —        —

(b) ċereali oħrajn                  3%                           5%           —        —

(c) ħbub bi ħsara minn
organiżmi ta’ dannu

(d) ħbub bir-raħs skulurit                                        —           —        —

(e) ħbub li ssaħħnu wisq          0.50%           0.50%          3%         0.50%     0.50%
waqt it-tnixxif

3. Ħbub imtebba’ u/jew              5%              —             —           —        —
ħbub affettwati mill-
fusarjożi,

        li minnhom:

— ħbub affettwati mill-            1.5%             —             —           —        —
fusarjożi

4. Ħbub bin-nebbieta                4%              4%           6%           6%       6%

5. Impuritajiet varji               3%              3%           3%           3%       3%
(Schwarzbesatz),
 ---pagebreak--- 564                 MT                  Il-Ġurnal Uffiċjali ta’ l-Unjoni Ewropea                   17.12.2008

          li minnhom:

      (a) żrieragħ barranin:

— noċivi                                 0.10%           0.10%         0.10%       0.10%   0.10%

— oħrajn

      (b) ħbub danneġġati:

— ħbub danneġġati bit-                   0.05%           0.05%
tisħin spontanju jew b’wisq
tisħin waqt it-tnixxif

— oħrajn

(c) materjal barrani

(d) qxur

(e) sadid                                0.05%           0.05%           —          —       —

(f) ħbub imħassra                                                        —          —       —

(g) insetti mejta u
frammenti ta’ insetti

C. Perċentwal massimu ta’                 27%              —             —          —       —
ħbub parzjalment jew
totalment imtabba’

D. Kontenut massimu ta’                     —              —             —          —       1%
tannin4

E. Piż speċifiku minimu                     78             73            62         71      —
(kg/hl)

    F. Kontenut minimu ta’
          proteina5:

- sena tas-suq 2000/01                   11.5%            10%            —          —       —

- sena tas-suq 2001/02                   11.5%           10.3%           —          —       —

— sena tas-suq 2002/03 u                 11.5%           10.5%
’l quddiem

4
          Bħala % ta’ materja niexfa.
5
          Bħala % ta’ materja niexfa.
 ---pagebreak--- 17.12.2008      MT              Il-Ġurnal Uffiċjali ta’ l-Unjoni Ewropea                               565

G. n-numru Hagberg li              220            220
jaqa' (sekondi)

H. Indiċi minimu Zeleny             —              22            —         —              —
(ml)

”

2)       Fl-Annessi VII, it-Tabelli I, II u III jinbidlu b’dawn li ġejjin:

                                           “TABELLA I

                          Żidiet fil-prezz għall-kontenut ta’ ndewwa

                       Qamħirrum u sorgu                                   Ċereali oħra

             Kontenut ta’               Żidiet                 Kontenut ta’                   Żidiet
              ndewwa                                            ndewwa
                                  EUR/tunnellata                                    EUR/tunnellata
                  (%)                                                (%)

                   -                      -                         13.4                       0.1

                   -                      -                         13.3                       0.2

                   -                      -                         13.2                       0.3

                   -                      -                         13.1                       0.4

                   -                      -                         13.0                       0.5

                   -                      -                         12.9                       0.6

                   -                      -                         12.8                       0.7

                   -                      -                         12.7                       0.8

                   -                      -                         12.6                       0.9

                   -                      -                         12.5                       1.0

                 12.4                    0.1                        12.4                       1.1

                 12.3                    0.2                        12.3                       1.2

                 12.2                    0.3                        12.2                       1.3

                 12.1                    0.4                        12.1                       1.4

                 12.0                    0.5                        12.0                       1.5
 ---pagebreak--- 566     MT             Il-Ġurnal Uffiċjali ta’ l-Unjoni Ewropea                    17.12.2008

         11.9                   0.6                        11.9                    1.6

         11.8                   0.7                        11.8                    1.7

         11.7                   0.8                        11.7                    1.8

         11.6                   0.9                        11.6                    1.9

         11.5                    1                         11.5                    2.0

         11.4                   1.1                        11.4                    2.1

         11.3                   1.2                        11.3                    2.2

         11.2                   1.3                        11.2                    2.3

         11.1                   1.4                        11.1                    2.4

         11.0                   1.5                        11.0                    2.5

          10.9                  1.6                        10.9                    2.6

         10.8                   1.7                        10.8                    2.7

         10.7                   1.8                        10.7                    2.8

         10.6                   1.9                        10.6                    2.9

         10.5                   2.0                        10.5                    3.0

         10.4                   2.1                        10.4                    3.1

         10.3                   2.2                        10.3                    3.2

         10.2                   2.3                        10.2                    3.3

         10.1                   2.4                        10.1                    3.4

         10.0                   2.5                        10.0                    3.5

                                  TABELLA II

                 Tnaqqis fil-prezz għall-kontenut ta’ ndewwa

             Qamħirrum u sorgu                                    Ċereali oħra

      Kontenut ta’           Tnaqqis                  Kontenut ta’               Tnaqqis
       ndewwa                                          ndewwa
                         EUR/tunnellata                                    EUR/tunnellata
          (%)                                              (%)
 ---pagebreak--- 17.12.2008       MT       Il-Ġurnal Uffiċjali ta’ l-Unjoni Ewropea                          567

                 13.5              1.0                        14.5                    1.0

                 13.4              0.8                        14.4                    0.8

                 13.3              0.6                        14.3                    0.6

                 13.2              0.4                        14.2                    0.4

                 13.1              0.2                        14.1                    0.2

                                     TABELLA III

                        Tnaqqis fil-prezz għall-piż speċifiku

             Ċereali       Piż speċifiku (kg/hl)                Tnaqqis fil-prezz

                                                                 EUR/tunnellata

         Qamħ komuni    Inqas minn 76 għal 75                                       0.5

                        Inqas minn 75 għal 74                                       1.0

                        Inqas minn 74 għal 73                                       1.5

         Qamħirrum      Inqas minn 73 għal 72                                       0.5

                        Inqas minn 72 għal 71                                       1.0

         Xgħir          Inqas minn 64 għal 62                                       1.0

”